als_Latn dik_Latn sag_Latn
14 qershor 2012 - Rezolutë "Për vlerësimin e punës së Komisionerit për Mbrojtjen e të Dhënave Personale për vitin 2011".
Kuvendi i Shqipërisë vlerëson:
- Veprimtarinë e Komisionerit për Mbrojtjen e të Dhënave Personale, si një institucion i pavarur, i cili, në cilësinë e autoritetit përgjegjës, mbikëqyr dhe monitoron mbrojtjen e të dhënave personale, në përputhje me ligjin nr. 9887, datë 10.3.2008 “Për mbrojtjen e të dhënave personale”, të ndryshuar;
- Rritjen e ndërgjegjësimit dhe sensibilizimit të opinionit të gjerë publik mbi fushën e mbrojtjes së të dhënave personale;
- Procesin e ndryshimeve të reja që i janë bërë legjislacionit të të dhënave personale, për ligjin nr. 9887, datë 10.3.2008 “Për mbrojtjen e të dhënave personale”, të ndryshuar;
- Përpjekjet e Komisionerit për përmirësimin e performancës së punës, kryesisht në kompetencat e tij inspektuese dhe ankimore.
Konstaton se gjatë vitit 2011:
- Komisioneri për Mbrojtjen e të Dhënave Personale është përqendruar në fushatën e ndërgjegjësimit dhe sensibilizimit, lidhur me mbrojtjen e të dhënave personale në Shqipëri, duke organizuar konferencë kombëtare, seminare, trajnime dhe veprimtari të tjera sensibilizuese, me qëllim njohjen me ligjin nr. 9887, datë 10.03.2008 “Për mbrojtjen e të dhënave personale”, të ndryshuar, dhe detyrimet ligjore që rrjedhin prej tij.
- Komisioneri për Mbrojtjen e të Dhënave Personale ka ruajtur pothuajse të njëjtin trend me vitin e kaluar, për sa u përket njoftimeve dhe regjistrimeve.
- Ka rritur ndjeshëm performacën e punës në kompetencat e tij shqyrtuese të ankesave, në kompetencat inspektuese dhe në vendosjen e masave administrative në raport me vitin e kaluar.
- Ka filluar punën me riinspektimet, me qëllim verifikimin dhe monitorimin e rekomandimeve të mëparshme në disa kontrollues publikë dhe privatë, lidhur me respektimin e ligjit nr. 9887, datë 10.3.2008 “Për mbrojtjen e të dhënave personale”, të ndryshuar.
- Komisioneri për Mbrojtjen e të Dhënave Personale, në përmbushje të detyrimeve të tij ligjore, ka dhënë mendim për disa projektligje dhe akte nënligjore në fushën e të dhënave personale.
- Ka përgatitur strategjinë e punës për vitet 2012 - 2013, duke përcaktuar përparësitë dhe objektivat që duhet të realizohen në fushën e mbrojtjes së të dhënave personale përgjatë këtyre viteve.
Për vitin 2012 kërkon:
- Rritjen e numrit të inspektimeve dhe riinspektimeve, me qëllim matjen e nivelit të mbrojtjes së të dhënave personale, si dhe zhvillimin e politikave konkrete të inspektimit të subjekteve kontrolluese dhe përpunuese, për të verifikuar kriteret ligjore për përpunimin dhe ruajtjen e të dhënave personale.
- Monitorim në vazhdimësi të veprimtarisë së kontrolluesve dhe përpunuesve të të dhënave personale, duke synuar evidentimin e drejtpërdrejtë të rasteve që cenojnë të dhënat personale të individit, si dhe ndërhyrjen e menjëhershme të Komisionerit për vendosjen e masave administrative ndaj tyre.
- Angazhimin maksimal të Komisionerit për Mbrojtjen e të Dhënave Personale në drejtim të një identifikimi të plotë të subjekteve kontrolluese e përpunuese dhe regjistrimin e tyre në regjistrin e subjekteve kontrolluese.
- Angazhim në vazhdimësi për dhënien e opinioneve ligjore të Komisionerit në përgatitjen dhe shqyrtimin e projektligjeve dhe akteve nënligjore, që kanë lidhje me fushën e mbrojtjes së të dhënave personale.
14 qershor 2012
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn